અરવલ્લી જિલ્લાના શામળાજીમાં બિરાજમાન ભગવાન શામળિયાનો સૌથી મોટા કાર્તિકી પૂનમના મેળામાં આવતા શ્રદ્ધાળુઓ ખાસ નાગધરા કુંડમા સ્નાન કરે છે,, એક માન્યતા મુજબ માનવી કે અન્ય પ્રાણીઓના અસ્થ નાગધરામાં નાખવામાં આવે છે અને જના નામથી શ્રાદ્ધ કરવામાં આવે છે, તે દેહધારી જીવાત્માઓને ફરી જન્મ લેવો પડતો નથી અને તેને મોક્ષની પ્રાપ્તી થાય છે. . મેશ્વો અને પીંગા નદીનું સંગમ સ્થાન નાગધરા તરીકે ઓળખાય છે,,,અને આ જ સંગમ સ્થાને આદિવાસી સમાજના લોકો તેમના સ્વજનોનું પિંડદાન કરે છે, જેથી તેઓને મોક્ષની પ્રાપ્તિ થાય,, જેથી અહીં રાજસ્થાન, મધ્યપ્રદેશ, ગુજરાતના સાબરકાંઠા, મહિસાગર, પંચમહાલ સહિતના જિલ્લાઓમાંથી મોટી સંખ્યામં લોકો કાર્તિકી પૂનમના મેળામાં અચૂક આવે છે,,,દૂર દૂરથી આવતા દર્શનાર્થીઓ પૂર્ણ શ્રદ્ધા અને વિશ્વાસથી કાળિયા ઠાકોરના દર્શનાર્થે પહોંચે છે, કારણ કે, તેમની તમામ મનોકામના શામળિયો શેઠ પૂરી કરે છે,,, માટે જ ભક્તોના મૂખે એક જ નાદ ગૂંજી ઉઠે છે, જય રણઠોડ, માખણ ચોર.